title: Vykonávacie nariadenie Komisie (EÚ) č. 145/2013 z  19. februára 2013 , ktorým sa mení a dopĺňa nariadenie Rady (ES) č. 314/2004 o určitých reštriktívnych opatreniach voči Zimbabwe

text:
               20.2.2013

               SK

               Úradný vestník Európskej únie

               L 47/63

         VYKONÁVACIE NARIADENIE KOMISIE (EÚ) č. 145/2013
   z 19. februára 2013,
   ktorým sa mení a dopĺňa nariadenie Rady (ES) č. 314/2004 o určitých reštriktívnych opatreniach voči Zimbabwe
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe (1), a najmä na jeho článok 11 písm. a) a b),
   keďže:

               (1)

               V prílohe III k nariadeniu (ES) č. 314/2004 sa uvádzajú osoby, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov. V prílohe II k nariadeniu (ES) č. 314/2004 sa uvádza zoznam príslušných orgánov, ktorým sú zverené osobitné funkcie spojené s vykonávaním tohto nariadenia.

               (2)

               V rozhodnutí Rady 2011/101/SZBP z 15. februára 2011 (2) sa uvádzajú fyzické a právnické osoby, na ktoré sa vzťahujú obmedzenia podľa článku 5 uvedeného rozhodnutia, a nariadenie Rady (ES) č. 314/2004 umožňuje uplatnenie tohto rozhodnutia v rozsahu, v akom je potrebné opatrenie na úrovni Únie.

               (3)

               Dňa 18. februára 2013 Rada rozhodla o vymazaní niektorých záznamov zo zoznamu osôb a subjektov, na ktoré by sa mali vzťahovať obmedzenia. Príloha III k nariadeniu (ES) č. 314/2004 by sa mala zmeniť a doplniť, aby sa zaistil súlad s uvedeným rozhodnutím Rady.

               (4)

               Príloha II k nariadeniu (ES) č. 314/2004 by sa mala aktualizovať na základe najnovších informácií o príslušných orgánoch, ktoré poskytli členské štáty.

               (5)

               Nariadenie (ES) č. 314/2004 by sa preto malo zodpovedajúcim spôsobom zmeniť a doplniť,

         PRIJALA TOTO NARIADENIE:
   Článok 1
   Nariadenie (ES) č. 314/2004 sa mení a dopĺňa takto:

               1)

               Príloha II sa nahrádza textom uvedeným v prílohe I k tomuto nariadeniu.

               2)

               Príloha III sa mení a dopĺňa v súlade s prílohou II k tomuto nariadeniu.

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2013

            Za Komisiu v mene predsedu

            riaditeľ útvaru pre nástroje zahraničnej politiky

      (1)  Ú. v. EÚ L 55, 24.2.2004, s. 1.

      (2)  Ú. v. EÚ L 42, 16.2.2011, s. 6 – 23.

      PRÍLOHA I

            „PRÍLOHA II

               Webové stránky s informáciami o príslušných orgánoch uvedených v článkoch 4, 7 a 8 a adresa Európskej komisie na účely zasielania oznámení

            BELGICKO
            http://www.diplomatie.be/eusanctions
            BULHARSKO
            http://www.mfa.bg/en/pages/135/index.html
            ČESKÁ REPUBLIKA
            http://www.mfcr.cz/mezinarodnisankce
            DÁNSKO
            http://um.dk/da/politik-og-diplomati/retsorden/sanktioner/
            NEMECKO
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            ESTÓNSKO
            http://www.vm.ee/est/kat_622/
            ÍRSKO
            http://www.dfa.ie/home/index.aspx?id=28519
            GRÉCKO
            http://www.mfa.gr/en/foreign-policy/global-issues/international-sanctions.html
            ŠPANIELSKO
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANCÚZSKO
            http://www.diplomatie.gouv.fr/autorites-sanctions/
            TALIANSKO
            http://www.esteri.it/MAE/IT/Politica_Europea/Deroghe.htm
            CYPRUS
            http://www.mfa.gov.cy/sanctions
            LOTYŠSKO
            http://www.mfa.gov.lv/en/security/4539
            LITVA
            http://www.urm.lt/sanctions
            LUXEMBURSKO
            http://www.mae.lu/sanctions
            MAĎARSKO
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            ΜΑLTA
            http://www.doi.gov.mt/EN/bodies/boards/sanctions_monitoring.asp
            HOLANDSKO
            www.rijksoverheid.nl/onderwerpen/internationale-vrede-en-veiligheid/sancties
            RAKÚSKO
            http://www.bmeia.gv.at/view.php3?f_id=12750&LNG=en&version=
            POĽSKO
            http://www.msz.gov.pl
            PORTUGALSKO
            http://www.min-nestrangeiros.pt
            RUMUNSKO
            http://www.mae.ro/node/1548
            SLOVINSKO
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVENSKO
            http://www.foreign.gov.sk
            FÍNSKO
            http://formin.finland.fi/kvyhteistyo/pakotteet
            ŠVÉDSKO
            http://www.ud.se/sanktioner
            SPOJENÉ KRÁĽOVSTVO
            www.fco.gov.uk/competentauthorities

               Adresa Európskej komisie na účely zasielania oznámení:

                        European Commission

                        Service for Foreign Policy Instruments (FPI)

                        EEAS 02/309

                        B-1049 Bruxelles

                        Belgium

                        E-mail: relex-sanctions@ec.europa.eu"

      PRÍLOHA II
      Príloha III k nariadeniu (ES) č. 314/2004 sa mení a dopĺňa takto:

                  (1)

                  Pod nadpisom „I. Osoby“ sa vypúšťajú tieto záznamy:

                              Meno
                              (a prípadné ďalšie mená)

                              Identifikačné informácie

                              Dôvody označenia

                              (1)

                              Chapfika, David

                              Bývalý námestník ministra poľnohospodárstva (bývalý námestník ministra financií). Dátum narodenia: 7.4.1957.
                              Cestovný pas: ZL037165.
                              Osobný preukaz: 63-052161G48.

                              Národný predseda výboru ZANU-PF pre zabezpečovanie finančných prostriedkov, v roku 2008 sponzoroval milície tým, že poskytol podporu základniam milícií v časti Hoyuyu v meste Mutoko.

                              (2)

                              Chigudu, Tinaye Elisha Nzirasha

                              Bývalý guvernér provincie Manicaland. Dátum narodenia: 13.8.1942.
                              Cestovný pas: AD000013.
                              Osobný preukaz: 63-022247R42.

                              Bývalý stály tajomník na Ministerstve baní a rozvoja baníctva v Zimbabwe a bývalý guvernér provincie Manicaland. Napojený na vládnu frakciu strany ZANU-PF. V júni 2008 vydal rozkaz na potlačenie stúpencov MDC.

                              (3)

                              Chipanga, Tongesai Shadreck

                              Bývalý námestník ministra vnútra. Dátum narodenia: 10.10.1940 alebo 10.10.1946.

                              Bývalý člen vlády a bývalý riaditeľ zimbabwianskej tajnej polície, spájaný s politicky motivovanou vraždou.

                              (4)

                              Kwenda, R.

                              Major, Zaka East.

                              Priamo zapojený do násilnej kampane pred voľbami a počas nich. Stál na čele násilností v Zake v roku 2008.

                              (5)

                              Mahofa, Shuvai Ben

                              Bývalý námestník ministra pre rozvoj mládeže, rovnosť príležitostí a tvorbu pracovných miest. Dátum narodenia: 4.4.1941.
                              Cestovný pas: AD000369.
                              Osobný preukaz: 27-031942V27.

                              Poskytoval finančné prostriedky osobám, ktoré budovali základne mučenia v Masvingu. Osoby z týchto základní zabili 24. apríla 2008 Mapurisu Zvidzaiho a 11. júna 2008 Tiziroa Moyoa.

                              (6)

                              Mashava, G.

                              Plukovník, Chiredzi Central.

                              Viedol politicky motivované násilnosti v Chirendzi v roku 2008.

                              (7)

                              Moyo, Gilbert

                              „Vojnový veterán“, vodca milícií ZANU-PF.

                              Priamo zapojený do násilnej kampane pred voľbami v roku 2008 a počas nich v provincii Mashonaland West (Chegutu), zapojený do násilného preberania fariem.

                              (8)

                              Mpabanga, S.

                              Podplukovník, Mwenezi East.

                              Priamo zapojený do násilnej kampane pred voľbami a počas nich. Viedol politicky motivované násilnosti v Mwenezi.

                              (9)

                              Msipa, Cephas George

                              Bývalý guvernér provincie Midlands. Dátum narodenia: 7.7.1931.

                              Bývalý guvernér provincie napojený na vládnu frakciu strany ZANU-PF.

                              (10)

                              Muchono, C.

                              Podplukovník, Mwenezi West.

                              Priamo zapojený do násilnej kampane pred voľbami a počas nich v Mwenezi v roku 2008.

                              (11)

                              Mudenge, Isack Stanislaus Gorerazvo

                              Minister vysokoškolského a vyššieho vzdelávania (bývalý minister zahraničných vecí). Dátum narodenia: 17.12.1941 alebo 17.12.1948.
                              Cestovný pas: AD000964.
                              Osobný preukaz: 63-645385Q22.

                              Člen vlády za stranu ZANU-PF.

                              (12)

                              Mudonhi, Columbus

                              Zástupca vyšetrovateľa ZRP (Zimbabwiansky policajný zbor).

                              Priamo zapojený do násilnej kampane pred voľbami a počas nich, viedol násilnosti v Buhere v roku 2008.

                              (13)

                              Mugariri, Bothwell

                              Bývalý prvý námestník policajného riaditeľa.

                              Bývalý člen bezpečnostných síl vo veľkej miere zodpovedný za vážne porušovanie slobody pokojného zhromažďovania. Ako veliaci dôstojník v Harare zapojený do násilných operácií v marci 2007.

                              (14)

                              Mumba, Isaac

                              Inšpektor.

                              Priamo zapojený do násilnej kampane pred voľbami v roku 2008 a počas nich. Súčasť velenia, ktoré organizovalo násilnosti v dedine Soka v oblasti Muzarabani.

                              (15)

                              Mutsvunguma, S.

                              Plukovník, Headlands.

                              Priamo zapojený do násilnej kampane pred voľbami v roku 2008 a počas nich v Mutare a Highlands.

                              (16)

                              Nkomo, John Landa

                              Podpredseda. Bývalý predseda národného zhromaždenia (bývalý minister prezidentskej kancelárie pre osobitné záležitosti), národný predseda ZANU-PF. Dátum narodenia: 22.8.1934.
                              Cestovný pas: AD000477.
                              Osobný preukaz: 63-358161Q73.

                              Člen vlády za stranu ZANU-PF, ktorý je vo funkcii najdlhšie.

                              (17)

                              Nyambuya, Michael Reuben

                              Bývalý minister energetiky a rozvoja energetiky (bývalý generálporučík, guvernér provincie Manicaland). Dátum narodenia: 23.7.1955.
                              Cestovný pas: AN045019.
                              Osobný preukaz: 50-013758E50.

                              Bývalý člen vlády za stranu ZANU-PF. Zapojený do násilností v Manicalande a využívajúci vojenský personál na násilné prevzatie fariem.

                              (18)

                              Parirenyatwa, David Pagwese

                              Bývalý minister zdravotníctva a starostlivosti o deti (bývalý námestník ministra). Dátum narodenia: 2.8.1950.
                              Cestovný pas: AD000899.
                              Osobný preukaz: 63-320762P47.

                              Bývalý člen vlády za stranu ZANU-PF. Organizoval základne mučenia v oblasti Murehwa North a poskytoval podporu gangom, ktoré 17. júna 2008 zavraždili Edwarda Pfukwu a v novembri 2008 Alloysa Chandisarevu Sanyaungoreho.

                              (19)

                              Rangwani, Dani

                              Policajný vyšetrovateľ. Dátum narodenia 11.2.1962.
                              Osobný preukaz: 70-006039V70.

                              Člen bezpečnostných síl. Zapojený do skupiny 50 mužov, ktorých priamo platila strana ZANU-PF, aby v apríli 2007 našli a mučili stúpencov MDC.

                              (20)

                              Ruwodo, Richard

                              Riaditeľ pre záležitosti vojnových veteránov na ministerstve obrany. Brigádny generál, ktorý bol 12. augusta 2008 povýšený na generálmajora (vo výslužbe), bývalý zástupca stáleho tajomníka na ministerstve obrany. Dátum narodenia: 14.3.1954.
                              Osobný preukaz: 63-327604B50.

                              Vyšší vojenský dôstojník priamo zapojený do násilnej kampane pred voľbami a počas nich. Dohliada na vojnových veteránov, ktorí sa ako skupina používajú v rámci uplatňovania represívnej politiky vládnej frakcie strany ZANU-PF.

                              (21)

                              Zhuwao, Patrick

                              Bývalý námestník ministra vedy a techniky. Dátum narodenia 23.5.1967.
                              Osobný preukaz: 63-621736K70.

                              Bývalý člen vlády za stranu ZANU-PF. V júli 2009 prerušil konferenciu o ústave. Spolu s agentmi CIO terorizoval stúpencov MDC v okolí Nortonu.

                  (2)

                  Pod nadpisom „II. Subjekty“ sa vypúšťa tento záznam:
                  II.   Subjekty

                              Názov

                              Identifikačné informácie

                              Dôvody označenia

                              (1)

                              Divine Homes (PVT) Ltd

                              6 Hillside Shopping Centre, Harare, Zimbabwe; 31 Kensington Highlands, Harare, Zimbabwe; 12 Meredith Drive, Eastlea, Harare, Zimbabwe.

                              Riaditeľ: David Chapfika.


title: Vykonávacie nariadenie Komisie (EÚ) č. 1246/2012 z  19. decembra 2012 , ktorým sa mení a dopĺňa nariadenie Komisie (ES) č. 616/2007, ktorým sa otvárajú colné kvóty Spoločenstva v odvetví hydinového mäsa s pôvodom v Brazílii, Thajsku a iných tretích krajinách a stanovuje sa správa týchto colných kvót, a stanovuje sa výnimka z tohto nariadenia na roky 2012 – 2013

text:
               21.12.2012

               SK

               Úradný vestník Európskej únie

               L 352/16

         VYKONÁVACIE NARIADENIE KOMISIE (EÚ) č. 1246/2012
   z 19. decembra 2012,
   ktorým sa mení a dopĺňa nariadenie Komisie (ES) č. 616/2007, ktorým sa otvárajú colné kvóty Spoločenstva v odvetví hydinového mäsa s pôvodom v Brazílii, Thajsku a iných tretích krajinách a stanovuje sa správa týchto colných kvót, a stanovuje sa výnimka z tohto nariadenia na roky 2012 – 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1 a článok 148 v spojení s jeho článkom 4,
   keďže:

               (1)

               V dohodách vo forme výmeny listov medzi Európskou úniou a Brazíliou a medzi Európskou úniou a Thajskom, schválených rozhodnutím Rady 2012/792/EÚ (2), sa stanovujú nové množstvá spracovaného hydinového mäsa, ktoré sa majú prideliť Brazílii, Thajsku a ďalším tretím krajinám. Preto je vhodné zmeniť a doplniť nariadenie Komisie (ES) č. 616/2007 (3) s cieľom zohľadniť tieto nové množstvá.

               (2)

               V nariadení (ES) č. 616/2007 sa stanovuje osobitný spôsob správy colných kvót na základe pôvodu daných výrobkov. Správa nových kvót by sa mala vykonávať rovnakým spôsobom.

               (3)

               Nariadenie (ES) č. 616/2007 by sa preto malo zodpovedajúcim spôsobom zmeniť a doplniť.

               (4)

               Dohody s Brazíliou a Thajskom vstupujú do platnosti 1. marca 2013, zatiaľ čo príslušné kvóty sa otvárajú ročne na obdobie od 1. júla do 30. júna. Preto je vhodné stanoviť výnimky z určitých ustanovení nariadenia (ES) č. 616/2007, ktoré sa má týmto nariadením zmeniť a doplniť. Predovšetkým by sa malo úmerne znížiť ročné množstvo na kvótový rok 2012/2013. Okrem toho z dôvodu, že nie je možné vopred predkladať žiadosti o nové kvóty, ktoré majú vstúpiť do platnosti 1. marca 2013, by malo v období od 1. marca 2013 do 30. júna 2013 platiť jednotné kvótové obdobie a mala by sa ustanoviť výnimka týkajúca sa bežného obdobia predkladania žiadostí podľa článku 5 ods. 1 nariadenia (ES) č. 616/2007. Obdobie platnosti dovozných povolení by sa malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Zmena a doplnenie nariadenia (ES) č. 616/2007
   Nariadenie (ES) č. 616/2007 sa mení a dopĺňa takto:

               1.

               V článku 1 sa odsek 1 nahrádza takto:
               „1.   Colné kvóty v prílohe I k tomuto nariadeniu sa týmto otvárajú na dovoz výrobkov uvedených v dohodách medzi Úniou a Brazíliou a medzi Úniou a Thajskom, schválených rozhodnutím 2007/360/ES a rozhodnutím Rady 2012/792/EÚ (4).
               Colné kvóty sa otvárajú ročne na obdobie od 1. júla do 30. júna.

               2.

               Článok 3 sa nahrádza takto:
               „Článok 3
               1.   S výnimkou kvót v skupinách 3, 4B, 5B a 6B sa množstvo stanovené na ročné obdobie kvóty rozdelí na štyri podobdobia takto:

                           a)

                           30 % od 1. júla do 30. septembra;

                           b)

                           30 % od 1. októbra do 31. decembra;

                           c)

                           20 % od 1. januára do 31. marca;

                           d)

                           20 % od 1. apríla do 30. júna;

                     2.   Ročné množstvo stanovené pre kvóty v skupinách 3, 4B, 5B a 6B sa nerozdeľuje na podobdobia.
               3.   Prvým krokom pri spravovaní ročných množstiev stanovených pre kvóty v rámci skupín 5A a 5B je udelenie dovozných práv a druhým krokom je vydanie dovozných povolení.“

               3.

               Článok 4 sa mení a dopĺňa takto:

                           a)

                           V odseku 1 sa v prvom a druhom pododseku pojem „skupina 5“ nahrádza pojmom „skupiny 5A a 5B“.

                           b)

                           V odseku 4 sa pojem „skupín 3, 6 a 8“ nahrádza pojmom „skupín 3, 6A, 6B a 8“.

                           c)

                           Odsek 5 sa mení a dopĺňa takto:

                                       i)

                                       v prvom pododseku sa pojem „skupinu 5“ nahrádza pojmom „skupiny 5A a 5B“;

                                       ii)

                                       v druhom pododseku v písm. b) sa pojem „skupín 3, 6 a 8“ nahrádza pojmom „skupín 3, 6A, 6B a 8“;

                                       iii)

                                       v treťom pododseku sa pojem „skupiny 5“ nahrádza pojmom „skupín 5A a 5B“.

                           d)

                           V odseku 6 sa pojem „skupín 3, 6 a 8“ nahrádza pojmom „skupín 3, 6A, 6B a 8“.

                           e)

                           V odseku 7 treťom pododseku sa pojem „skupín 3 a 6“ nahrádza pojmom „skupín 3, 6A a 6B“.

               4.

               Článok 5 sa mení a dopĺňa takto:

                           a)

                           Odsek 1 sa nahrádza takto:
                           „1.   Žiadosti o dovozné práva pre skupiny 5A a 5B a o dovozné povolenia týkajúce sa ostatných skupín sa môžu predkladať len počas prvých siedmich dní tretieho mesiaca, ktorý predchádza každému obdobiu alebo čiastkovému obdobiu kvóty.“

                           b)

                           V odseku 2 sa pojem „skupina 5“ nahrádza pojmom „skupiny 5A a 5B“ a pojem „skupín 1, 4 a 7“ sa nahrádza pojmom „skupín 1, 4A, 4B a 7“.

                           c)

                           Odsek 3 sa nahrádza takto:
                           „3.   Členské štáty oznámia Komisii najneskôr do 14. dňa mesiaca, v ktorom sa predkladajú žiadosti, celkové požadované množstvá v kilogramoch rozdelené podľa poradového čísla a pôvodu.“

                           d)

                           V odseku 5 sa v prvom a druhom pododseku pojem „skupiny 5“ nahrádza pojmom „skupín 5A a 5B“.

               5.

               Článok 6 sa mení a dopĺňa takto:

                           a)

                           Odsek 1 sa mení a dopĺňa takto:

                                       i)

                                       V písmene a) sa pojem „skupiny 5“ nahrádza pojmom „skupín 5A a 5B“.

                                       ii)

                                       Písmeno b) sa nahrádza takto:

                                                   „b)

                                                   v prípade skupín 5 A a 5 B a najneskôr v desiaty deň mesiaca nasledujúceho po každom období kvóty alebo jej čiastkovom období, množstvá, na ktoré sa vzťahujú povolenia, ktoré vydali počas daného obdobia kvóty alebo jej čiastkového obdobia.“

                           b)

                           V odseku 3 sa druhý pododsek nahrádza takto:
                           „V prípade skupín 3, 4B, 5B a 6B sa oznámenie uvedené v písmene a) prvého pododseku neuplatňuje.“

                           c)

                           Odsek 4 sa nahrádza takto:
                           „4.   Množstvá, na ktoré sa vzťahujú odseky 1 a 3, sa vyjadria v kilogramoch a rozdelia sa podľa poradového čísla. Množstvá, na ktoré sa vzťahuje odsek 2, sa vyjadria v kilogramoch a rozdelia sa podľa poradového čísla a pôvodu.“

               6.

               V článku 7 sa odsek 1 nahrádza takto:
               „1.   Odchylne od článku 22 nariadenia Komisie (ES) č. 376/2008 (5) sú dovozné povolenia platné 150 dní od prvého dňa obdobia alebo podobdobia kvóty, na ktoré boli vydané.
               V prípade skupín 5A a 5B sú povolenia platné 15 pracovných dní od skutočného dátumu ich vydania v súlade s článkom 22 ods. 2 nariadenia (ES) č. 376/2008. Dovozné práva sú platné od prvého dňa obdobia alebo podobdobia kvóty, na ktoré sa predložená žiadosť vzťahuje, do 30. júna toho istého kvótového obdobia.

               7.

               Článok 8 sa nahrádza takto:
               „Článok 8
               1.   Uvedenie do voľného obehu v rámci kvót uvedených v článku 1 tohto nariadenia je podriadené predloženiu osvedčenia o pôvode vydaného príslušnými brazílskymi orgánmi (pre skupiny 1, 4A, 4B a 7) alebo príslušnými thajskými orgánmi (pre skupiny 2, 5A a 5B) v súlade s článkami 55 až 65 nariadenia (EHS) č. 2454/93.
               2.   Odsek 1 sa neuplatňuje na skupiny 3, 6A, 6B a 8.“

               8.

               Príloha I sa nahrádza textom uvedeným v prílohe k tomuto nariadeniu.

         Článok 2
   Výnimky z nariadenia (ES) č. 616/2007
   Na obdobie kvóty od 1. júla 2012 do 30. júna 2013 a s prihliadnutím na colné kvóty zodpovedajúce poradovým číslam 09.4251, 09.4252, 09.4253, 09.4254, 09.4255, 09.4256, 09.4257, 09.4258, 09.4259, 09.4260, 09.4261, 09.4262, 09.4263 ‚09.4264 a 09.4265, ktoré sú uvedené v prílohe I k nariadeniu (ES) č. 616/2007, zmenenému a doplnenému článkom 1 tohto nariadenia, sa uplatňujú tieto výnimky:

               a)

               Obdobie kvóty sa otvára od 1. marca do 30. júna 2013 a ročné množstvo sa znižuje o 67 %.

               b)

               Podobdobia uvedené v článku 3 ods. 1 nariadenia (ES) č. 616/2007 sa neuplatňujú.

               c)

               Žiadosti o dovozné povolenia a dovozné práva uvedené v článku 5 ods. 1 daného nariadenia sa môžu predkladať len počas prvých siedmich dní januára 2013.

               d)

               Dovozné povolenia týkajúce sa všetkých skupín s výnimkou povolení týkajúcich sa skupín 5A a 5B sú platné od 1. marca 2013 do 30. júna 2013.

         Článok 3
   Nadobudnutie účinnosti a uplatňovanie
   Toto nariadenie nadobúda účinnosť 1. januára 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 351, 21.12.2012, s. 47.

      (3)  Ú. v. EÚ L 147, 5.6.2007, s. 3.

      (4)  Ú. v. EÚ L 351, 21.12.2012, s. 47.“

      (5)  Ú. v. EÚ L 114, 26.4.2008, s. 3.“

      PRÍLOHA

            „PRÍLOHA I

               Hydinové mäso solené alebo v slanom náleve
                (1)

                        Krajina

                        Číslo skupiny

                        Periodicita spravovania

                        Poradové číslo

                        Číselný znak KN

                        Clo

                        Ročné množstvo

                           (v tonách)

                        Brazília

                        1

                        štvrťročne

                        09.4211

                        ex 0210 99 39

                        15,4 %

                        170 807

                        Thajsko

                        2

                        štvrťročne

                        09.4212

                        ex 0210 99 39

                        15,4 %

                        92 610

                        iné

                        3

                        ročne

                        09.4213

                        ex 0210 99 39

                        15,4 %

                        828

               Prípravky z hydinového mäsa iného ako morčacie mäso

                        Krajina

                        Číslo skupiny

                        Periodicita spravovania

                        Poradové číslo

                        Číselný znak KN

                        Clo

                        Ročné množstvo

                           (v tonách)

                        Brazília

                        4A

                        štvrťročne

                        09.4214

                        1602 32 19

                        8 %

                        79 477

                        09.4251

                        1602 32 11

                        630 EUR/t

                        15 800

                        09.4252

                        1602 32 30

                        10,9 %

                        62 905

                        4B

                        ročne

                        09.4253

                        1602 32 90

                        10,9 %

                        295

                        Thajsko

                        5A

                        štvrťročne

                        09.4215

                        1602 32 19

                        8 %

                        160 033

                        09.4254

                        1602 32 30

                        10,9 %

                        14 000

                        09.4255

                        1602 32 90

                        10,9 %

                        2 100

                        09.4256

                        1602 39 29

                        10,9 %

                        13 500

                        5B

                        ročne

                        09.4257

                        1602 39 21

                        630 EUR/t

                        10

                        09.4258

                        ex 1602 39 85 (2)

                        10,9 %

                        600

                        09.4259

                        ex 1602 39 85 (3)

                        10,9 %

                        600

                        iné

                        6A

                        štvrťročne

                        09.4216

                        1602 32 19

                        8 %

                        11 443

                        09.4260

                        1602 32 30

                        10,9 %

                        2 800

                        6B

                        ročne

                        09.4261

                        1602 32 11

                        630 EUR/t

                        340

                        09.4262

                        1602 32 90

                        10,9 %

                        470

                        09.4263

                        1602 39 29

                        10,9 %

                        220

                        09.4264

                        ex 1602 39 85 (2)

                        10,9 %

                        148

                        09.4265

                        ex 1602 39 85 (3)

                        10,9 %

                        125

               Prípravky z morčacieho mäsa

                        Krajina

                        Číslo skupiny

                        Periodicita spravovania

                        Poradové číslo

                        Číselný znak KN

                        Clo

                        Ročné množstvo

                           (v tonách)

                        Brazília

                        7

                        štvrťročne

                        09.4217

                        1602 31

                        8,5 %

                        92 300

                        iné

                        8

                        štvrťročne

                        09.4218

                        1602 31

                        8,5 %

                        11 596“

         (1)  Uplatniteľnosť preferenčného režimu sa určuje na základe číselného znaku KN a pod podmienkou, že príslušné solené mäso alebo mäso v slanom náleve je hydinové mäso patriace pod číselný znak KN 0207.

         (2)  Spracované kačacie, husacie mäso, mäso z perličiek obsahujúce v hmotnosti 25 % alebo viac, ale menej ako 57 % hydinového mäsa alebo drobkov.

         (3)  Spracované kačacie, husacie mäso, mäso z perličiek obsahujúce v hmotnosti menej ako 25 % hydinového mäsa alebo drobkov.